Jon Imanol Azua

Jon Imanol Azua Mendia (Bilbo, 1953ko azaroaren 27a) EAJko politikari ohi eta enpresaburua da. Eusko Jaurlaritzako Lehendakariordea eta Industria eta Merkataritza Sailburua izan da.

Biografia 
Mexikon bizi zela, Anáhuac eta Unibertsitate Autonomoan ingeniaritza industriala ikasi zuen. Etxera itzuli eta Bilboko Ingeniarien Goi Eskola Teknikoan titulu lortu ondoren, IESEn ikasi zuen. 1980ra arte, Banco de Vizcayan eta Mondragonen lan egin zuen.

Mexikon EAJko kide bilakatu eta 1979ko Espainiako hauteskundetan diputatu hautatu zuten. 1980an Eusko Jaurlaritza sorberrian sartu zen. 1983an Bizkaiko Foru Aldundian lan egin zuen eta urte bi geroago Lan, Osasun eta Gizarte Segurantza Sailburu bihurtu zen. 1986ko hauteskundetan legebiltzarkide bihurtu ondoren 1991n Jaurlaritzara itzuli zen Lehendakariordea eta Industria eta Merkataritza Sailburu moduan.

1995en politika utzi eta Business Consulting enpresan sartu zen. Ekonomia eta enpresari buruzko hainbat artikulu idazteaz gain, IESEn eta Deustuko Unibertsitatean irakasle laguntzailea ere bada.

Bilbotarrak
Bizkaiko politikariak
Jelkideak
Eusko Jaurlaritzako lehendakariordeak
Eusko Jaurlaritzako Sailburu ohiak
Eusko Legebiltzarreko legebiltzarkideak III. legegintzaldian
Espainiako diputatuak I. legegintzaldian
Deustuko Unibertsitateko irakasleak
Euskal Herriko ingeniariak
Bizkaiko enpresaburuak